أحلآآ ومضاتــ حب وغزلــ ..لعيووونكم..,ومضات حب,ومضات غزل 2014
ألف ليلة عسل عشناها آني وياك
و الليلة إلّي مضت اظن معروفه
نگضيهه حضن و نطابگ الشفتين
و نغني و نسولف أحلى سالوفه
يالحسنك عجيب و ما اظن موجود
إذا تطلع نشوف الشمس مكسوفه
و خطية الگمر يبچي و يون تالي الليل
حدر الغيم يختل صابته الخوفه
تفاحات عدك حركن خد الزيج
بالله الياحلگ لوردت تنطيهن
الجايع من يفرهد چن تعذره الناس
خل حراس يمك حتى تحميهن
واذا تسمع حظر تجوال ظل بالبيت
لان حته الحظر ظل صافن اعليهن
من گالوا اجه الكل طلعوا يركضون
والبيبان طلعت هي والعتبه
ومن گد ماحلو وگفوا سره يسألون
شنو انت جمالك صدگ لو چذبه
بالتاريخ اعودن للكهوف وياك
واسكن كهف حبك واكتشف نارك
ماكو حصان ابيض عندي ديناصور
اجي راكب عليه وادخل اسوارك
اخطفك من قلعتك وامشي بيك بعيد
واصير ابن الملوح وانظم اشعارك